CELEX: 62021TN0517
Language: sk
Date: 2021-08-20 00:00:00
Title: Vec T-517/21: Žaloba podaná 20. augusta 2021 – Grieger/Komisia

18.10.2021   
            
            
               SK
            
            
               Úradný vestník Európskej únie
            
            
               C 422/25
            
         
      Žaloba podaná 20. augusta 2021 – Grieger/Komisia
      (Vec T-517/21)
      (2021/C 422/33)
      Jazyk konania: francúzština
      
         Účastníci konania
      
      
         Žalobca: Vladimir Grieger (Brusel, Belgicko) (v zastúpení: N. de Montigny, advokátka)
      
         Žalovaná: Európska komisia
      
         Návrhy
      
      Žalobca navrhuje, aby Všeobecný súd:
      
                  —
               
               
                  zrušil rozhodnutie z 29. októbra 2020,
               
            
                  —
               
               
                  v prípade potreby zrušil rozhodnutie o zamietnutí sťažnosti z 11. mája 2021,
               
            
                  —
               
               
                  uložil správnemu orgánu povinnosť zaplatiť žalobcovi finančnú náhradu vo výške príspevku za riadenie, ktorý by dostával od mesiaca nasledujúceho po podaní žiadosti o preradenie (t. j. od 1. augusta 2020),
               
            
                  —
               
               
                  uložil správnemu orgánu povinnosť nahradiť dôsledky tejto nezákonnosti v súvislosti s dôchodkovými nárokmi žalobcu, konkrétne rozdiel medzi jeho skutočným dôchodkom a dôchodkom, ktorý mal poberať zo svojho posledného základného platu vrátane príspevku za riadenie,
               
            
                  —
               
               
                  uložil žalovanej povinnosť nahradiť trovy konania.
               
            
         Dôvody a hlavné tvrdenia
      
      Na podporu svojej žaloby proti rozhodnutiu z 29. októbra 2020, ktorým bola zamietnutá žiadosť žalobcu o preradenie na miesto vyššieho manažéra, žalobca uvádza dva žalobné dôvody.
      
                  1.
               
               
                  Prvý žalobný dôvod je založený na zjavnom porušení zásady prednosti a záväzkov prijatých menovacím orgánom v rámci rozhodnutia z 30. marca 2015 o poskytnutí žalobcu skupine na podporu Ukrajiny (USG).
               
            
                  2.
               
               
                  Druhý žalobný dôvod je založený na porušení povinnosti riadnej správy vecí verejných, legitímnych očakávaní žalobcu, jeho nadobudnutých práv a povinnosti starostlivosti správneho orgánu.